Ο Μιχαλολιάκος δεν έχει να κατηγορεί κανέναν άλλον εκτός από τον εαυτό του για τον ανύπαρκτο δημόσιο αντίκτυπο του ηχητικού. Δίνοντας τώρα στη δημοσιότητα το ηχητικό με την παρέμβαση Σαμαρά, η Χρυσή Αυγή χτυπάει ένα σαπισμένο πτώμα. Αν το είχε δώσει νωρίτερα στη δημοσιότητα (αφού αναμφισβήτητα το διέθετε!), θα μπορούσε να προκαλέσει πολιτική κρίση και κλυδωνισμό στην κυβέρνηση. Τώρα, ο αντίκτυπος ήταν μηδενικός, γιατί απλούστατα το χτύπημα στον ήδη πεσμένο Σαμαρά ήταν απρόσφορο. Αυτός εξάλλου είναι ο λόγος που κανείς, ούτε ο Αρειος Πάγος που τόσο είχε τρίξει τα δόντια του μετά τη δημοσίευση του βίντεο Μπαλτάκου, δεν ενδιαφέρθηκε να παρέμβει, αφού δεν υπάρχει πλέον τίποτα και κανένας να προστατευτεί…